|  |  |  |
| --- | --- | --- |
|  | **FELLOWSHIP NEWS**  (For private circulation only)  Website:www.zcfdelhi.com: E-mail: zcfdelhi.co@gmail.com  **Theme: Arise and shine, for your light has come! And the glory of the Lord is risen upon you. Isaiah 60:1** | |
| **Zomi Christian Fellowship, Delhi : 26.03.2017 Theme :** “Enlarge your territory.” (I Chronicle 4:10) | | |
| **Sunglam Hong Ninsak Theite**  **Mawhna Ipna**: Pasian leh mawhna omkhawm theilo hi. Mi pawlkhat in zu dawn gegu napi, ‘Dawn ke’ng,’ kici hi. Khaini muam gegu napi,’Muam ke’ng,’ kici hi. Sumvai ah kizuau napi, ‘Zuau ke’ng,’ kici hi. Hih pen Pasian a khem lai I hi a, eimah leh eimah kikhem zong I hi hi (1 Jn. 1:8). Hih mawhnate in Pasian tawh hong kikhensak hi (Isa. 59:2). Mawhna i ip ciangin Pasian in i thugente hong dawng lo hi. Ni simin kilunggim den hi.  I mawhnate im se lo-in, Pasian tungah pulakin thum zaw le’ng, Pasian pen hehpihna tawh kidim ahih manin amah in mawhmaina hong pia ding a, amah tawh i ki lemkik ding hi (1 Jn. 1:9). Tua ciangin I ci hong dam ding a, i dau hong pai ding hi.  **Mawhna Maisak Zawhlohna**: George Herbert in, “Midangte’ mawhna a maisak zolote ama’ tot ding lei (bridge) a sattat tawh kibang hi,” ci-in gen hi. A cidam thei ngiat lo mi pawlkhat pen midangte’ mawhna a maisak loh man uh na hi thei hi. Midangte’ mawhna I maisak loh ciangin I kha keu a, kimaigum hi. Pasian’ min phat khawng nuam kisa lo hi. I ankam hong lim lo-in, nuam takin zong ki-ihmu theilo hi. A tawpna ah lungtang natna, sikhang natna, gilpi natna leh zunkhum natna cihte kingah lawh thei hi.  Pasian’ nasem tata, a khami tata, thusuak nei tata in midangte’ mawhna kimaisak zo hetlo thei hi. Mite’ mawhna ciamteh in kithukkik nuam thei hi. Tua in I sunglam niinsak a, I khalam nuntakna keusak hi.  Topa in ei’ mawhna hong maisak mah bangin e’n zong ei hong khem mite’ mawhna, leiba hong loh nuamlote’ mawhna, ei hong haza mite’ mawhna, ei hong bawlsiate’ mawhna, I maa hong khaksak mite’ mawhna a maisak dingin Topa in hong deih hi (Efe. 4:32; Kol. 3:13)  **Kiphatsakna:** William Barclay in, “Kiphatsakna pen mawhna dangte’ pian’na nu leh pa hi,” ci-in gen hi. John Flaval in, ”Amah leh amah a kitelcian mite kiphasak ngeilo hi,” ci leuleu hi. Kiphatsakna pen ei leh ei I kitellohna pan hong kipan thei hi. Kiphatsakna in pukna piangsak hi (Pau. 16:18). Mikhat hong kiphatsak nak leh puk tawh hong kizom thei hi.  Mihingte pen i daupai pian teh, I nopsak pian teh, I lawhcin pian teh, Topa in hong zat pian teh, mite’n Topa min tawh hong thupi bawl pian uh teh I sungah kiphasakna hong kipan thei hi. Hite pen Topa’ thupha ahih lam kiphawk kha lo-in, eima’ pil man, eima’ siam man, eima’ hanciam zawh man, eima’ hinat man, leh eima’ kaamphat man peuh kisa kha thei hi. Tuate panin pukna piang thei hi.  Hun khat lai-in Pasian’ mizat pen 7 (top seven) sungah a kihel Jim Baker zong hong kiphasak kha ahih manin a lawhcin’ laitak, a minthan’ laitak mahin hong kipuk a, thong sung nangawn hong tung hi.  Tua ahih manin I pilna, I hauhna, I lawhcinna, I melhoihna cihte kiphatsakpih kha kei ni. I kiphatsakpih khak leh a neipa in hong lakik ziau kha thei ding hi. (TTL May 2016 issue a GSPau’ gelh tomlak ahi)  **Assistant Pastor’s Two Wheeler Project**  Joint Committee thukimna om bangin Assistant Pastor ading Two Wheeler Project pat ding kithukim hi. Pawlpi mite in ngap zahzah thawhkhawm siauisau dingin kizasak hang.Project Manager Pa Densil Samte kiangah pia siausiau dingin I kizasak hi. Takkheh. | | **Today’s Verse:Isai 59:2-** Ahih hangin note' mawhnate in note leh na Pasian uh kikhenna hong piangsak a, amah in note' aw hong zak theihlohna dingin na khialhnate un ama maitang liah hi.  But your iniquities have separated between you and your God, and your sins have hid his face from you, that he will not hear.  **-----------------------------------------------------------**  **TODAY’S PROGRAMME**  **26.03.2017 [Time: 2:00-3:30 PM]**   2:00-2:25 Praise & Worship : P&W team   2:25-3:10 **Message : Rev Dr JM Paupu**  3:10-3:15 Special no. : GMB, Lun Mung   3:15-3:18 Offertory prayer :Pa Gin Hen  3:18-3:23 Announcement : If any   3:23-3:28 Hymn : P&W team   3:28-3:30 Closing prayer : Pa Arup Roy  **NEXT SUNDAY PROGRAMME**  **(MISSION SUNDAY)**  **02.04.2017 [Time: 2:00-3:30 PM]**   2:00-2:25 Praise & Worship : P&W team   2:25-3:10 **Message : Pastor Hengam Haokip, Director, Deeper Ministry, Delhi**  3:10-3:15 Special no. : GMB, Lun Mung   3:15-3:18 Offertory prayer :Pa David Shoute  3:18-3:23 Announcement : If any   3:23-3:28 Hymn : P&W team   3:28-3:30 Closing prayer : Pa Tual Za Kam  **LAST SUNDAY COLLECTION (19.03.2017)**  **SundayCollection 3210**  **Tithe 14115**  **Antangpham 150**  **FaithPromise 1300**  **Thungetna ah phawk ni**  (i) Sanganaupang, Board examte in hoihtaka hong zawh theih nadingun thungetna ah phawk ni.  (ii) Pasian nasem, Partnership a I kithuahpihte phawk ciat ni.  **Lungdam Ko Ni**  (i) Pa Thang Za Khen, Mar 24 nitak in zato pan cidamin tuakta hi. Lungdam ko ni..  (ii) Zanin Mizoram House, Vasant Vihar ah ZCFD Annual Joint Meeting nuamtak kizo thei hi. Lungdam ko ni.  **April Calendar**   |  | | --- | |  |   1.Mission Sunday – 02 Apr (Sunday)  2. Palm Sunday -09 Apr (Sunday)  3. Good Friday -14 Apr (Friday)  4. PW Motivation – 15 Apr (Saturday)  5. Easter Sunday -16 Apr (Sunday)  6. Singsong Service -23 Apr (Sunday) |
| **Usher for the month of March 2017: Lia Hoih Kim leh Tg Paubiaklian Mate** | | |

|  |  |
| --- | --- |
| **Zomi Christian Fellowship, Delhi 26.03.2017** (Page-2) **: Theme :** “Enlarge your territory.” (I Chronicle 4:10) | |
| **REPORT**   Dear Sponsors/Prayer Partners,   I Toupa Jesu min in chibai.    Nung na thumpi nate uh jiakin Pasian in mite lungtang ah nna sem in, i  mission field te ah mit a muhthei a lamdang tampi um hi.    Na thumna te uh leh napan na tuam2 te uh hang in ma kisawn a, Tua te tawmkim in hih Laidal pan in hung zasak ing.  **PASIAN PHATTAKNATE :**  1. Umran Mission Field  ah mi 10 ten Jesu hundampa din pawm uh a, baptisma ta'ng dingin kiman  ta uhi.   2. Nu ngak ta'ngval te lak ah Halh thakna tunga Pasian a dia ki lat thakna leh Pasian hoihna ki khawp sial in gen gen uhi.   3. Ta'ngval Sunil in Kolte(Hindu) te parsath Va ne kha a gilna sa sengin Buai mah2 a Tua zawh sotlou in Jesu kianga ngaihdam a nget leh dampah ngal hi in gen hi.  **THUMNA DINGTE**:  1. Baptisma ta'ng dingte a subuai a umlou na dingin.  2. Pasian deih bang missionary ding akimu thei na dingin  3. Pasian thu leh laa a gingthak te akhantouh sem na dingin.    NIM in Pasian nna a sepna a nung na thumpi leh nung thaw nate uh hang in hi tan chiang a hung pui Pasian tung leh Noute tung ah Lungdam ung. Pasian min a thupi jel theih na dingin noute thumpih na ka pawimawh ma ma uhi.  Lungdam ung  Rev Thanghaulian Suantak  NIM | |
| **Lai Pilna.** Kap Za Khai @ Photoh  Laibu sungah pilna a tuamtuam a om bangin laibu I sim nak leh tua pilnate a ngah ding hi pah hi. Sangsia/mahte tung panin pilna tuamtuamte koici sin cih theihna kingah hi. Gam uk kumpite leh gam thuvai hawmte tung panin mi tunga nasep dan ding leh gam leh minam puah dan ding kisin thei hi. Scientistte tung panin scientist tawh kisai nate kisin thei hi. Ahi zongin laibu hi leh na khempeuh a kim in kihel khin ahih manin laisimte in a lak theih ding bek thupi hi. Mi khempeuh in laisim huai hi. Banghang hiam cih leh laisim le cin..  - Mipil na suak ding hi. - Na dinmun na kithei ding hi. - Asia apha na khentel thei ding hi. - Laigelhzia leh laipaizia na siam ding hi. - Upmawh thu na gen nawn kei ding hi. - Mailam thu muhkhawlhna na nei ding hi. - Nuntak khuasakzia na tel semsem ding hi. - Thu na theih tam in, na tel zong tam ding hi. - Bangmah a theilo na hih lam na kiphawk ding hi. - Gamtat, luhekzia leh kampau na kidawm zo ding hi. - Gam leh lei it in, khua leh tui zunzia na siam ding hi. - Hunuk sepzia, makaih sepzia na siam ding hi. - Na khuak a tathiam tawh na kibang ding hi. - Hong kineu muh theilo ding hi. - Thuhilh na siam ding hi. | **Suakta takin nuikhia ziahziah in – Vung Hau Lun@Hau Lun**  Cidam nading in khut leh khe tatkhiatna (exercise), khamtheih guihtheih zatlohna, sathau tamzat lohna cihte i hanciam mah bangin ciamnuih khui (CD) etna, Cartoon khui etna cihte in lungsim pumpi cidam nadingin hoih mahmah hi ci-in mipilten na mukhia uh hi. Sum leh pai tam beilo in cidamna kingah thei ahih manin thupi mahmah hi. **Nuihna in damna zatui hoih khat hi**.: Mi khempeuh in suakta takin ih nuih khiat zelzel samhang tua banga suakta takin ih nuihkhiatna in cidam nading bangzahtak aa thupi hiam cih ki theikha khollo hi. Ciamnuih khui etna hang ahi zong a nuihzak huai thu khat peuhpeuh hangin nuihna in na khat peuhpeuh tawh kilemlohna (allergy) hangin a piangthei lauhuainate noptuamsak thei hi. Tua ban ah nuihna in pumpi’ natna dalzawhna khang sak-a hong cidam sak hi. Pumpi zaw natna pan zong dalthei hi. Lungtang natna noptuam sak ban ah sisan sung a a khum dat a hoih bek in piangsak thei ahih manin sikhum zunkhum natna noptuam sak thei hi. **Sikhum zunkhum natna leh nuihna**: 2013,May kha in Japan mipilte in a kantel na uh pan annek khop kawm nuamsa-in maitai, nuihna in sikhum zunkhum kiamsak thei hi ci-in na genkhia uh hi. Annek ma-in ciamnuih khui etna in sisan sung a a khum dat kiamsak thei hi. Tua ahihman in nuihna in sikhum zunkhum natna hangin hong piangthei kal natna, mittawtna pan hong dal thei hi. **Lungtang natna leh nuihna**: Nuihna-in pumpi zaw natna, sihui bawk natna, sihui natna tuamtuamte pan dal thei hi ci-in mipilte-in mukhia hi. Mipilte-in bangci kantel uh hiam cih leh lungtang natna nei mi pawl nih in khen masa uh hi. Pawl khat nate pen hun man takin zatui nesak in pawl nih nate a hih leh nisim in minute 30 sungta ciamnuih khui ensak uh hi. Tua dan in kum khat a cin ciang, pawl nihnate pen sikhang kiamin lungtang natna noptuam zaw hi ci-in mukhia uh hi |
| **For news item or suggestion: send SMS to 9582580095, 9818538122 or mail at: jmangte@gmail.com or gsnaulak@gmail.com** | |